تاگوزوم دوشدی سنین زلف خم اندر خمووه
باشا دوشدوم مارالیم تور توخویوب سان عمووه
کونلومو کیرپی یه اوخشاتدی سنین مژگان اوخون
لطف ائدیب اوخلاری چک یوخ نیازیم مرحمووه
دوشموشم چاه زنخدانووه کله ام یاریلیب
قورخورام گئج گه له سن قان قاریشا زمزمووه
مهرون اسگیلمه ده، داشماقدادی قهرون قازانی
نئیله مه ک ائتمیشم عادت بالا، بیش وکمووه
حسنوون جلوه سی آیدین گونشه شیللاق آتیر
اودا بیرپای دی چاتیب محرم ونامحرمووه
سن او داشدان یونولان پیکره سن آند ایچره م
باتا عالم یاسا بیر بوغداجا آرتماز غمووه
ایسته سن سونبول افشانووه ده ن دولسون اینان
من کیمی بیرنفرایستر کی سو آچسین زمووه
گل چمن سیرینه ای سروچمان چوخداندی
چول یئریک لر نئچه مدت دی سنون چم خمووه
نئچه یول غرق ائله یب دیر منی دریا باخیشین
اذن وئر بیر دونه (عاصم ) مینه بیلسین گمووه
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab